《城南感怀呈永叔》
宋代·苏舜钦

春阳泛野动，春阴与天低。
远林气蔼蔼，长道风依依。
览物虽暂适，感怀翻然移。
所见既可骇，所闻良可悲。
去年水后旱，田亩不及犁。
冬温晚得雪，宿麦生者稀。
前去固无望，即日已苦饥。
老稚满田野，斫掘寻凫茈。
此物近亦尽，卷耳共所资。
昔云能驱风，充腹理不疑；
今乃有毒厉，肠胃生疮痍。
十有七八死，当路横其尸。
犬彘咋其骨，乌鸢啄其皮。
胡为残良民，令此鸟兽肥？
天岂意如此？泱荡莫可知！
高位厌梁肉，坐论搀云霓。
岂无富人术，使之长熙熙？
我今饥伶俜，悯此复自思：
自济既不暇，将复奈尔为！
愁愤徒满胸，嵘(山厷)不能齐。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。